CELEX: 31968L0192
Language: el
Date: 1968-04-05 00:00:00
Title: Οδηγία 68/192/ΕΟΚ του Συμβουλίου της 5ης Απριλίου 1968 περί του δικαιώματος προσβάσεως στις διάφορες μορφές πιστώσεων των γεωργών που είναι υπήκοοι κράτους μέλους και είναι εγκατεστημένοι σε άλλο κράτος μέλος

Avis juridique important

|

31968L0192

Οδηγία 68/192/ΕΟΚ του Συμβουλίου της 5ης Απριλίου 1968 περί του δικαιώματος προσβάσεως στις διάφορες μορφές πιστώσεων των γεωργών που είναι υπήκοοι κράτους μέλους και είναι εγκατεστημένοι σε άλλο κράτος μέλος  

Επίσημη Εφημερίδα αριθ. L 093 της 17/04/1968 σ. 0013 - 0014 Φινλανδική ειδική έκδοση: Κεφάλαιο 6 τόμος 1 σ. 0062  Δανική ειδική έκδοση: Σειρά I Κεφάλαιο 1968(I) σ. 0089  Σουηδική ειδική έκδοση: Κεφάλαιο 6 τόμος 1 σ. 0062  Αγγλική ειδική έκδοση: Σειρά I Κεφάλαιο 1968(I) σ. 0091  Ελληνική ειδική έκδοση: Κεφάλαιο 06 τόμος 1 σ. 0085  Ισπανική ειδική έκδοση: Κεφάλαιο 06 τόμος 1 σ. 0084  Πορτογαλική ειδική έκδοση : Κεφάλαιο 06 τόμος 1 σ. 0084 

ΟΔΗΓΙΑ ΤΟΥ ΣΥΜΒΟΥΛΙΟΥ της 5ης Απριλίου 1968 περί του δικαιώματος προσβάσεως στις διάφορες μορφές πιστώσεων των γεωργών που είναι υπήκοοι Κράτους μέλους και είναι εγκατεστημένοι σε άλλο Κράτος μέλοςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,   Έχοντας υπόψη:  την συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 54, παράγραφοι 2 και 3,  το γενικό πρόγραμμα για την κατάργηση των περιορισμών στην ελευθερία εγκαταστάσεως(1), και ιδίως τον Τίτλο IV/ΣΤ 4,  την πρόταση της Επιτροπής,  την γνώμη της Συνελεύσεως(2),  την γνώμη της Οικονομικής και Κοινωνικής Επιτροπής(3),  Εκτιμώντας:  ότι το γενικό πρόγραμμα για την κατάργηση των περιορισμών στην ελευθερία εγκαταστάσεως περιλαμβάνει ειδικό χρονοδιάγραμμα για την πραγματοποίηση της ελευθερίας αυτής στον τομέα της γεωργίας, στο οποίο λαμβάνεται υπόψη ο ιδιαίτερος χαρακτήρας των  γεωργικών δραστηριοτήτων- ότι η τέταρτη σειρά μέτρων τα οποία προβλέπονται στο χρονοδιάγραμμα αυτό, προβλέπει ότι, κατά την έναρξη του τρίτου σταδίου, κάθε Κράτος μέλος εξασφαλίζει στους γεωργούς που είναι υπήκοοι άλλων Κρατών μελών την πρόσβαση στις  διάφορες μορφές πιστώσεων υπό τις ίδιες προϋποθέσεις όπως και οι ημεδαποί- ότι η παρούσα οδηγία αφορά μόνο τις πιστώσεις, δηλαδή τα επί επιστροφή δάνεια, αποκλειομένων των ενισχύσεων ή επιδοτήσεων που δεν επιστρέφονται στο ακέραιο, για την ελευθέρωση των οποίων το γενικό πρόγραμμα προβλέπει μεταγενέστερη ημερομηνία- ότι, εν τούτοις, στην πράξη, προκειμένου περί πιστώσεων που συνοδεύονται από επιδοτήσεις επιτοκίου, είναι δύσκολη η διάκριση μεταξύ του δανείου καθεαυτού, και της επιδοτήσεως του επιτοκίου και ότι συνεπώς η μορφή αυτή πιστώσεως πρέπει να συμπεριληφθεί  στο πεδίο εφαρμογής της παρούσης οδηγίας- ότι οι δικαιούχοι της οδηγίας του Συμβουλίου της 2ας Απριλίου 1963, η οποία καθορίζει τις λεπτομέρειες πραγματοποιήσεως της ελευθερίας εγκαταστάσεως στον τομέα της γεωργίας στην επικράτεια Κράτους μέλους των υπηκόων άλλων χωρών της Κοινότητος οι οποίοι  έχουν εργασθεί στο Κράτος μέλος αυτό ως μισθωτοί αγρεργάτες επί δύο συνεχή έτη(4), και της οδηγίας του Συμβουλίου της 2ας Απριλίου 1963 η οποία καθορίζει τις λεπτομέρειες πραγματοποιήσεως της ελευθερίας εγκαταστάσεως σε γεωργικές εκμεταλλεύσεις  εγκαταλελειμμένες ακαλλιέργητες επί δύο τουλάχιστον έτη(5), απολαύουν ήδη της εξομοιώσεως προς τους υπηκόους του εν λόγω Κράτους μέλους, όσον αφορά την πρόσβαση στις πιστώσεις,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Τα Κράτη μέλη καταργούν, σύμφωνα με τις κατωτέρω διατάξεις, υπέρ των υπηκόων και εταιριών των άλλων Κρατών μελών που ασκούν στο έδαφός τους μη μισθωτή γεωργική δραστηριότητα ή εγκαθίστανται γι' αυτό το σκοπό, που στο εξής καλούνται δικαιούχοι,  τους περιορισμούς που αφορούν την πρόσβαση στις διάφορες μορφές πιστώσεων.   Άρθρο 2  1. Κατά την έννοια της παρούσης οδηγίας νοείται ως πρόσβαση σε πιστώσεις η ευχέρεια των δικαιούχων να λαμβάνουν δάνεια επί επιστροφή ή ενδεχομένως με επιδότηση επιτοκίου, τις ίδιες προϋποθέσεις όπως και οι υπήκοοι του Κράτους στο οποίο είναι  εγκατεστημένοι, ιδίως όσον αφορά το ποσό, το επιτόκιο και την διάρκεια του δανείου ή τις εγγυήσεις που απαιτούνται για την χορήγησή του.  2. Κατά την έννοια της παρούσης οδηγίας νοούνται ως γεωργικές δραστηριότητες:  - οι δραστηριότητες που περιλαμβάνονται στο παράρτημα V του γενικού προγράμματος για την κατάργηση των περιορισμών στην ελευθερία εγκαταστάσεως (ex κλάση 01, γεωργία της classification internationale type, par industrie de toutes les branches d'activite  economique(6) και ιδίως:  α) η γενική γεωργία περιλαμβανομένης της αμπελοκαλλιεργείας, της οπωροκαλλιεργείας, της παραγωγής σπόρων προς σπορά, της καλλιεργείας λαχανικών, ανθέων και διακοσμητικών ανθέων ακόμη και σε θερμοκήπια- β) η εκτροφή ζώων, πουλερικών, κονίκλων, γουνοφόρων ή άλλων ζώων, η μελισσοκομία, η παραγωγή κρέατος, γάλακτος, ερίου, δερμάτων και γουνών, αυγών, μελιού- - η υλοτομία, η δασοκομία, η δενδροφύτευση και η αναδάσωση, όταν οι δραστηριότητες αυτές ασκούνται ως παρεπόμενες δραστηριότητες και είναι σύμφωνες με την εθνική νομοθεσία Κράτους μέλους και ιδίως με το σχέδιο χρησιμοποιήσεως της γης.   Άρθρο 3  1. Τα Κράτη μέλη καταργούν τους περιορισμούς, οι οποίοι:  - δυνάμει νομοθετικών κανονιστικών ή διοικητικών διατάξεων, εμποδίζουν τους δικαιούχους στην πρόσβαση σε διάφορες μορφές πιστώσεων ή την εξαρτούν από ειδικούς όρους- - απορρέουν από διοικητική πρακτική η οποία έχει ως αποτέλεσμα τη διακριτική σε σχέση με τους ημεδαπούς μεταχείριση των δικαιούχων όσον αφορά την πρόσβαση στις διάφορες μορφές πιστώσεων.  Τα Κράτη μέλη μεριμνούν εξ άλλου, λαμβανομένης υπόψη της προθεσμίας τους, για την αποφυγή διακριτικής μεταχειρίσεως σε βάρος των δικαιούχων ανεξαρτήτως της ιδιότητος του δανειστού.  2. Μεταξύ των περιορισμών που πρέπει να καταργηθούν, περιλαμβάνονται ειδικώτερα εκείνοι που αποτελούν αντικείμενο διατάξεων, οι οποίες απαγορεύουν ή περιορίζουν έναντι των δικαιούχων, την πρόσβαση στις διάφορες μορφές πιστώσεων υπό τους αυτούς όρους  όπως και οι ημεδαποί:  στην Γαλλία - η προϋπόθεση γαλλικής υπηκοότητος για την χορήγηση δανείου για πρώτη εγκατάσταση (άρθρο 11 του Διατάγματος αριθ. 65/576 της 15ης Ιουλίου 1965)- - η προϋπόθεση γαλλικής υπηκοότητος για την χορήγηση δανείου εγκαταστάσεως στους γεωργούς νεαράς ηλικίας (άρθρο 666 του Code rural) και άρθρο 2 παράγραφος 2 περίπτωση α) του Διατάγματος αριθ. 65/577 της 15ης Ιουλίου 1965- - οι περιορισμοί που θα ηδύναντο να προκύψουν από τις οδηγίες της Caisse nationale de credit agricole για την χορήγηση των δανείων που αναφέρονται στο άρθρο 686 του Code rural.   Άρθρο 4  Ουδέν Κράτος μέλος παρέχει στους υπηκόους του, εν όψει της εγκαταστάσεώς τους ή κατά την εγκατάστασή τους σε άλλο Κράτος μέλος άμεση ή έμμεση βοήθεια, ιδίως υπό μορφή δανείου, που μπορεί να νοθεύσει τους όρους εγκαταστάσεως στην χώρα υποδοχής.    Άρθρο 5  Τα Κράτη μέλη λαμβάνουν τα μέτρα που είναι αναγκαία για να συμμορφωθούν προς την παρούσα οδηγία εντός έξη μηνών από της κοινοποιήσεώς της και ενημερώνουν αμέσως περί αυτού την Επιτροπή.   Άρθρο 6  Η παρούσα οδηγία απευθύνεται στα Κράτη μέλη.  Έγινε στο Λουξεμβούργο, στις 5 Απριλίου 1968.  Για το Συμβούλιο Ο Πρόεδρος M. COUVE de MURVILLE  (1) EΕ αριθ. 2 της 15.1.1962, σ. 36/62.  (2) ΕΕ αριθ. 207 της 5.11.1966, σ. 3474/66.  (3) EΕ αριθ. 17 της 28.1.1967, σ. 279/67.  (4) ΕΕ αριθ. 62 της 20.4.1963, σ. 1323/63.  (5) ΕΕ αριθ. 62 της 20.4.1963, σ. 1326/63.  (6) Στατιστικό γραφείο των Ηνωμένων Εθνών, Στατιστικές μελέτες, Σειρά Μ, Αριθ. 4, Θεώρ. 1 (Νέα Υόρκη, 1958).